
ΑΠΟΦΑΣΕΙΣ 

Αριθ. 7190 (1) 

Σύσταση στο Δήμο Πλατυκάμπου Ν. Λάρισας Δημοτικής 
Επιχείρησης Ύδρευσης - Αποχέτευσης Πλατυκάμπου 
(ΔΕΥΑΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 1 παρ. 3του Ν. 1069/1980 
«περί κινήτρων δια την ίδρυσην επιχειρήσεων υδρεύσεως 
και αποχετεύσεως» (ΦΕΚ Α' 191/1980) 

2. Τις διατάξεις του άρθρου 6 παρ. 1 του 2307/1995 
(ΦΕΚ ΑΊ13/1995) 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ Α'237/1998). 

4. Την αριθμ. 36/2000 απόφαση του Δημοτικού Συμβου¬ 
λίου του Δήμου Πλατυκάμπου. 

5. Το γενονός ότι από τις διατάξεις της παρούσας από¬ 


φασης προκαλείται δαπάνη σε βάρος του προϋπολογι¬ 
σμού του Δήμου Πλατυκάμπου το ύψος της οποίας ανέρ¬ 
χεται για το έτος 2000 στο ποσό των 2.000.000 δρχ. γι’ αυ¬ 
τό έχει εγγράφει πίστωση στον Κ.Α. 2/212.3β. Για δετά έτη 
2001, 2002, 2003 και 2004 δαπάνη αντίστοιχα ανά έτος 
2.000.000. δραχμές, 2.000.000. δραχμές, 2.000.000. 
δραχμές, 2.000.000. δραχμές γιατις οποίες θα εγγραφούν 
αντίστοιχες πιστώσεις στον Κ.Α. 2/212.3β, αποφασίζουμε: 

Εγκρίνεται η αριθμ. 36/2000 απόφαση του Δημοτικού 
Συμβουλίου του Δήμου Πλατυκάμπου η οποία αφορά τη 
σύσταση στον ομώνυμο Δήμο ενιαίας Επιχείρησης 
Ύδρευσης - Αποχέτευσης που έχει ως εξής: 

1. Συνιστάται στο Δήμο Πλατυκάμπου ενιαία Επιχείρηση 
Ύδρευσης - Αποχέτευσης με την επωνυμία «Δημοτική Επι¬ 
χείρηση Ύδρευσης και Αποχέτευσης Πλατυκάμπου (ΔΕΥ- 
ΑΠ)». 

2. Η Δημοτική Επιχείρηση Ύδρευσης και Αποχέτευσης 
είναι Νομικό Πρόσωπο Ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων αρμοδιό- 
τητάς της καθώς και τις πηγές χρηματοδότησής της, από 
τις διατάξεις του Ν. 1069/80, «περί κινήτρων δια την ίδρυ¬ 
ση επιχειρήσεων υδρεύσεως και αποχετεύσεως». Για τα 
λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/80). 

3. Σκοπός της επιχείρησης είναι η μελέτη, κατασκευή, 
συντήρηση, εκμετάλλευση, διοίκηση και λειτουργία των 
δικτύων ύδρευσης και αποχέτευσης των ακαθάρτων υδά- 
των και των μονάδων επεξεργασίας λυμάτων και αποβλή- 
τωντης περιοχής αρμοδιότητάς της καθώς καιτο έργο της 
συγκέντρωσης, μεταφοράς και διάθεσης απορριμμάτων. 

4. Έδρα της Επιχείρησης είναι ο Δήμος Πλατυκάμπου. 

Περιοχή αρμοδιότητας της Επιχείρησης είναι η διοικη¬ 
τική περιφέρεια του Δήμου Πλατυκάμπου. 

Η σύσταση της επιχείρησης δικαιολογείται από τους 
παρακάτω λόγους: 

Ο Δήμος Πλατυκάμπου δημιουργήθηκε από τη συνένω¬ 
ση 8 Ο.Τ.Α. (7 Κοινότητες και 1 Δήμος) που αντιμετώπιζαν 
με διαφορετικό τρόπο ο καθένας τον τομέα της ύδρευ¬ 
σης, γεγονός που υποχρεώνει στην ενιαία και σύγχρονη 
αντιμετώπισή του. 

Στους οικισμούς του Δήμου απαιτείται η αντιμετώπιση 
των όμβριων όπου υπάρχει πρόβλημα. Η ανυπαρξία δι¬ 
κτύων ακαθάρτων και οι ανάγκες, που αυξάνονται διαρ¬ 
κώς, επιβάλλουν την μετά από μελέτη αντιμετώπιση της 

συλλογής - επεξεργασίας των λυμάτων που επιβαρύνουν 
το περιβάλλον της ευρύτερης περιοχής. 

Η ύδρευση - αποχέτευση είναι αναγκαίο να αντιμετωπι- 
σθεί από ένα σύγχρονο και αποδοτικό μηχανισμό που θα 
αναβαθμίσει την παροχή των υπηρεσιών που μέχρι τώρα 
παρέχονταν. 

Ταπροβλεπόμενααπότο Ν. 1069/80 κίνητρα και η προ¬ 
οπτική εξασφάλισης χρηματοδότησης έργων στοντομέα 
ύδρευσης και αποχέτευσης από το πρόγραμμα δημοσίων 
επενδύσεων, από προγράμματα της Ευρωπαϊκής Ένω¬ 
σης, από δανειοδότηση και από ίδιους πόρους, επιβάλ¬ 
λουν τη σύσταση και λειτουργία Δημοτικής Επιχείρησης 
Ύδρευσης Αποχέτευσης (ΔΕΥΑΠ). 

5. Περιουσία της επιχείρησης αποτελούν σύμφωνα με 
το άρθρο 8 του Ν. 1069/80 τα έργα ύδρευσης-αποχέτευ¬ 
σης που έχουν εκτελεστοί ή θα εκτελεστούν με βάση τις 
μελέτες που έχουν εγκριθεί ή θα εγκριθούν στη διοικητι¬ 
κή περιφέρεια του Δήμου Πλατυκάμπου καθώς επίσης 
όλοι οι υπόνομοι και οι εγκαταστάσεις ύδρευσης - αποχέ¬ 
τευσης ακαθάρτων και όμβριων, όλοι οι υπόνομοι ή ανοι¬ 
κτοί αγωγοί που εκβάλλουν άμεσα ή έμμεσα στο δίκτυο 
και οι μονάδες επεξεργασίας πόσιμου νερού και υγρών 
απόβλητων και κάθε άλλο στοιχείο που θα παραχωρηθεί 
από το Δήμο. 

Περιουσία επίσης της επιχείρησης αποτελούν και τα 
παραχωρούμενα προς την επιχείρηση μηχανήματα και ο 
εξοπλισμός του τομέα καθαριότητας. Ο τρόπος εκμετάλ¬ 
λευσης των έργων και των υπηρεσιών θα γίνεται σύμφω¬ 
να με τις διατάξεις του Νόμου ή κάθε άλλου νόμου που θα 
αντικαθιστά ή θα τροποποιεί αυτόν. 

6. Έσοδα της επιχείρησης είναι αυτά που θεσπίζονται 
από τις διατάξεις του Ν. 1069/80 άρθρα 10-16, 27-28 κα¬ 
θώς και το άρθρο 6 του Ν. 2307/95 όπως αναλυτικά ανα- 
φέρονται στη συνέχεια. Ειδικότερα αναφέρονται: 

Το ειδικό τέλος για τη μελέτη, κατασκευή και επέκταση 
των έργων ύδρευσης και αποχέτευσης. 

Το ειδικό τέλος 3% επί του ακαθαρίστου εισοδήματος 
εξ οικοδομών όπως αντικαταστάθηκε από ειδικό λογα¬ 
ριασμό (αριθμ. 43 του Ν. 2065/92του Υπουργείου Εσωτε¬ 
ρικών). 

Το τέλος σύνδεσης με το δίκτυο αποχέτευσης. 

Η δαπάνη διακλάδωσης και σύνδεσης προς τον αγωγό 
ύδρευσης και αποχέτευσης. 

Το τέλος χρήσης υπονόμων. 

Η αξία καταναλισκομένου νερού. 

Η εγγύηση χρήσης υδρομετρητή. 

Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης, υδρομετρητών ή άλ¬ 
λων συναφών εργασιών. 

Οι συνεισφορές τρίτων προς εκτέλεση κατά προτεραι¬ 
ότητα έργων. 

Επιχορηγήσεις από το πρόγραμμα δημοσίων επενδύ¬ 
σεων για τη μελέτη και κατασκευή έργων ύδρευσης και 
αποχέτευσης. 

Οι πρόσοδοι από την περιουσία ή το τίμημα από την εκ¬ 
ποίηση αυτής. 

Δάνεια, κληρονομιές, δωρεές και λοιπές επιχορηγή¬ 
σεις. 

Έσοδα τα οποία εισπράττονται από την εφαρμογή των 
διατάξεων των άρθρων 27 και28του Ν. 1069/1980, καθώς 
και κάθε άλλη νόμιμη πρόσοδος. 

Κάθε άλλο έσοδο που τυχόν θα προβλεφθεί με νεώτε- 
ρο νόμο που θα αντικαθιστά ή τροποποιεί τον Ν. 1069/80. 

Τα τέλη καθαριότητας 


7. Η Επιχείρηση διοικείται από Διοικητικό Συμβούλιο 
που θα αποτελείται από (7) επτά μέλη τα οποία ορίζονται 
μαζί με τους αναπληρωτές από το Δημοτικό Συμβούλιο. 

Μέλη του διοικητικού συμβουλίου της επιχείρησης μπο¬ 
ρούν να είναι ο Δήμαρχος του Πλατυκάμπου, δημοτικοί 
σύμβουλοι, κάτοικοι και δημότες του Δήμου 

Ειδικότερα το 7μελές Διοικητικό Συμβούλιο της ΔΕΥΑΠ 
θα αποτελείται από: 

Τέσσερις (4) αιρετούς εκπροσώπους του Δήμου 

Έναν (1) εκπρόσωποτου Γ.Π. Συνεταιρισμού Πλατυκάμπου 

Ένα (1) λαϊκό μέλος και 

Ένα (1) εκπρόσωπο των εργαζομένων στη περίπτωση 
που η επιχείρηση απασχολεί περισσότερους από είκοσι 
(20) εργαζόμενους. Σε αντίθετη περίπτωση θα υπάρχει 
ένας ακόμα εκπρόσωπος του Δήμου ή ένα λαϊκό μέλος. 

Ο Πρόεδρος του Δ.Σ. ακολουθεί τη θητεία του Δημοτι¬ 
κού Συμβουλίου και λήγει μόλις εγκατασταθούν τα νέα 
μέλη του. 

Το Δημοτικό Συμβούλιο μεταβιβάζει στη ΔΕΥΑΠ το έρ¬ 
γο συγκέντρωσης, μεταφοράς και διάθεσης των απορ¬ 
ριμμάτων στη περιοχή αρμοδιότητάς της. 

Για την υλοποίηση με επάρκεια από τη ΔΕΥΑΠ της συ¬ 
γκεκριμένης αρμοδιότητας το Δημοτικό Συμβούλιο μετα¬ 
βιβάζει στην επιχείρηση ως πόρους τα τέλη καθαριότη¬ 
τας και τα ποσά που εισπράττονται για οποιανδήποτε 
απαραίτητη δαπάνη σχετική με τις υπηρεσίεςπου θαπρο- 
σφέρει η επιχείρηση στο αντικείμενο της καθαριότητας 
(άρθρο 6παρ. 3του Ν. 2307/1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Μαΐου 2000 
Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 2869 π.ε. (2) 

Κανονισμός λειτουργίας αισθητικού δάσους «Πευκιάς» 
Δήμου Ξυλοκάστρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

2. Τις διατάξεις του Ν.Δ. 86/69 «Περί δασικού Κώδικος» 
άρθρα 78, 78Α, 79, 80 και 81, όπως αυτά αντικαταστάθη- 
καναπότον Ν. 996/71 άρθρα 3,4, 5, 6 και 7 και τροποποι¬ 
ήθηκαν από τον Ν. 177/75 άρθρο 1. 

3. Τις διατάξειςτου Ν. 998/79 «περί προστασίας των δα¬ 
σών και των δασικών εν γένει εκτάσεων της χώρας». 

4. Τις διατάξειςτου Π.Δ. 198/74 (Α. 70) με το οποίο κη¬ 
ρύχθηκε ο «Πευκιάς» Ξυλοκάστρου αισθητικό δάσος. 

5. Την αριθ. πρωτ. 176958/5671/27.2.85 εγκύκλιο διατα¬ 
γή Υπ. Γεωργίας «περί κανονισμών λειτουργίας δασών 
αναψυχής, αισθητικών δασών και διατηρητέων μνημείων 
της φύσεως». 

6. Την αριθ. πρωτ. 66102/970/23.2.1995 απόφαση Υφυ¬ 
πουργού Γεωργίας «περί ρυθμίσεως θεμάτων που αφο¬ 
ρούν την δημιουργία χώρων διημέρευσης και υπαίθριας 
αναψυχής στα δάση και τις δασικές εκτάσεις της χώρας». 

7. Την αριθ. πρωτ. 1089/17.7.96 απόφαση αναπληρωτή 
Περιφ/κού Δ/ντή Ν. Κορινθίας «περί κανονισμού λειτουρ¬ 
γίας του Αισθητικού Δάσους «Πευκιάς» Δήμου Ξυλοκά- 

στρου, όπως αυτή τροποποιήθηκε με την αριθ. πρωτ. 
900/23.6.97 απόφαση του ανωτέρω αναπληρωτή Περιφε¬ 
ρειακού Δ/ντή. 

8. Την αριθ. 572/1999 απόφαση του Συμβουλίου της 
Επικράτειας με την οποία ακυρώνεται η αριθ. πρωτ. 
1089/17.7.96 απόφαση του αναπλ. Περιφ/κού Δ/ντή Ν. 
Κορινθίας, με την αιτιολογία της μη δημοσιεύσεως. 

9. Την αριθ. πρωτ. 96447/1982/10.5.99 εγκύκλιο διατα¬ 
γή του Υπ. Γεωργίας «περί επανασυντάξεως του Κανονι¬ 
σμού Λειτουργίας του αισθητικού δάσους «Πευκιάς» Δή¬ 
μου Ξυλοκάστρου. 

10. Την αριθ. 2666/26.7.99 εισήγηση του Δασαρχείου Ξυ¬ 
λοκάστρου «περί συντάξεως νέου Κανονισμού λειτουργίας 
του αισθητικού δάσους «Πευκιάς» Δήμου Ξυλοκάστρου. 

11. Το αριθ. πρωτ. 19101 /20.12.99 έγγραφο της Δ/νσης 
Τοπ. Αυτοδ/σης Ν. Κορινθίας, με το οποίο μας υπεβλήθη 
η αριθ. 729/1999 απόφαση του Δημοτικού Συμβουλίου 
Δήμου Ξυλοκάστρου, όπου εκφράζεται η άποψή τους για 
τον Κανονισμό Λειτουργίας του αισθητικού δάσους «Πευ¬ 
κιάς» Δήμου Ξυλοκάστρου. 

12. Την ανάγκη οργάνωσης της διαχείρισης του αισθη¬ 
τικού δάσους «Πευκιάς» Δήμου Ξυλοκάστρου για την εκ¬ 
πλήρωση των σκοπών της ίδρυσής του. 

13. Την σύμφωνη γνώμη της Διεύθυνσης Δασών Κοριν¬ 
θίας, αποφασίζουμε: 

Εγκρίνουμε τον κανονισμό λειτουργίας του αισθητικού 
δάσους «Πευκιάς» Δήμου Ξυλοκάστρου για την καλύτερη 
εκπλήρωση των σκοπώντης ίδρυσήςτου, που έχει ως εξής: 

Κανονισμός λειτουργίας του αισθητικού δάσους «Πευ¬ 
κιάς» Δήμου Ξυλοκάστρου. 

Οι επισκέπτες του αισθητικού δάσους «Πευκιάς» Δήμου 
Ξυλοκάστρου και οι μισθωτές των αναψυκτηρίων Ξυλο¬ 
κάστρου και Συκιάς πρέπει να γνωρίζουν και να τηρούν 
τον παρακάτω κανονισμό λειτουργίας του. 

Α. Η είσοδος επιτρέπεται μόνο από τους ειδικά σημα- 
σμένους δρόμους ή μονοπάτια ή τις ειδικά κατασκευα¬ 
σμένες εισόδους. 

Β. Τα δύο αναψυκτήρια θα λειτουργούν αποκλειστικά 
ως αναψυκτήρια και θα προσφέρουν αναψυκτικά, τοστ, 
σάντουιτς, γλυκά, παγωτά κ.λ.π. αποκλεισμένης παντε¬ 
λώς της χρήσης κουζίνας. 

Ομοίως απαγορεύεται η εγκατάσταση ηλεκτρικών και 
ηλεκτρονικών παιχνιδιών στο χώρο τους. 

Επιτρέπονται επιτραπέζια παιχνίδια. 

Το ωράριο λειτουργίας των αναψυκτηρίων επιτρέπεται 
καθ’ όλο το 24ωρο .Απαγορεύεται η χρήση ηχητικών 
εγκαταστάσεων, μουσικών οργάνων και γενικά η χρήση 
μουσικής στο δάσος. 

Ο φωτισμός του αναψυκτηρίου και της εισόδου θα είναι 
χαμηλός (φαναράκια), απαγορευμένης ρητά της χρήσης 
ισχυρού φωτισμού και προβολέων. Η καθαριότητα στους 
χώρους των αναψυκτηρίων και σε ακτίνα 50 μ. είναι ευθύ¬ 
νη των μισθωτών των αναψυκτηρίων. Διάφορα κιβώτια 
κ.λ.π. αντικείμενα θα βρίσκονται εντός των αποθηκών και 
όχι στον περιβάλλοντα χώρο. 

Η τροφοδοσία των αναψυκτηρίων θα γίνεται χειρωνα¬ 
κτικά και με χειροκίνητα καροτσάκια. Οι διακηρύξεις δη- 
μοπράτησης των αναψυκτηρίων και οι συμβάσεις μί¬ 
σθωσης θα προεγκρίνονται από το Δασαρχείο Ξυλοκά¬ 
στρου. 

Γ. Το ελεύθερο παιχνίδι επιτρέπεται μόνο στους ειδικά 
διαμορφωμένους χώρους (παιδικές χαρές, γήπεδο τένις 
κ.λ.π.). Απαγορεύεται παντελώς η χρήση μπάλας, οι πρό¬ 
χειρες κούνιες κ.λ.π. 


Δ. Το αισθητικό δάσος διαχειρίζεται βάσει εγκεκριμέ¬ 
νης διαχειριστικής έκθεσης, η οποία ορίζει τις κάθε εί¬ 
δους επεμβάσεις που επιτρέπονται. Οι διάφορες κατα¬ 
σκευές, τεχνικά έργα κ.λ.π. θα πρέπει να προβλέπονται 
από εγκεκριμένες μελέτες, σύμφωνα με τις ισχύουσες 
διατάξεις. 

Ε. Κατά την παραμονή στο δάσος δεν επιτρέπεται: 

1. Η κυκλοφορία κάθε είδους τροχοφόρων εντός του 
δάσους, εκτός των υπηρεσιακών οχημάτων (Δασαρχείου 
Ξυλοκάστρου, Αστυνομίας, Δήμου Ξυλοκάστρου) για κα¬ 
θαρά υπηρεσιακούς σκοπούς και των χειροκινήτων μετα¬ 
φοράς βρεφών και αναπήρων. 

2. Η στάθμευση οχημάτων σε χώρους άλλους από τους 
καθορισμένους και ειδικά στις εισόδους των υπηρεσια¬ 
κών οχημάτων. 

3. Η καταστροφή ή απομάκρυνση τεχνικών έργων και 
υλικών του δάσους αναψυχής. 

4. Η κοπή δένδρων και θάμνων, το ξερίζωμα και η συλ¬ 
λογή φυτών και σπόρων, η κοπή της ποώδους βλάστησης 
και γενικά κάθε φθορά της βλάστησης, εξαιρουμένηςτης 
κοπής των ξερών ή προσβεβλημένων από ασθένειες δέν¬ 
δρων, κατόπιν έγκρισης του Δασαρχείου Ξυλοκάστρου. 

Η κοπή και απομάκρυνση των παραπάνω δένδρων θα γί¬ 
νεται από τον Δήμο Ξυλοκάστρου και σε εξαιρετικές πε¬ 
ριπτώσεις από το Δασαρχείο. 

5. Η απόληψη χώματος ή χούμου. 

6. Η συλλογή και μεταφορά καυσόξυλων. 

7. Το άναμμα φωτιάς για οποιοδήποτε σκοπό. 

8. Η κατασκήνωση με οποιαδήποτε μορφή (τροχόσπιτα, 
σκηνές, υπνόσακοι κ.λ.π.) καθώς και ο ύπνος (διανυκτέ- 
ρευση). 

9. Η βοσκή και διέλευση κάθε ζώου, πλην σκύλων, που 
μεταφέρονται από συνοδό δεμένοι με αλυσίδα και φέρο- 
ντες φίμωτρο. 

10. Η επίδειξη ή τοποθέτηση οποιωνδήποτε πινακίδων 
και σημάτων, εκτός των προβλεπομένων ενημερωτικών, 
που τοποθετούνται από το δασαρχείο ή το Δήμο Ξυλοκά¬ 
στρου κατόπιν έγκρισης του Δασαρχείου. 

11. Η τοποθέτηση διαφημιστικών πινακίδων στις εισό¬ 
δους ή κατά μήκος της περίφραξης και του πεζοδρομίου. 

12. Κάθε άλλος φωτισμός, εκτός του προαναφερθέ- 
ντος, απαγορεύεται, εκτός αν αυτό προβλέπεται διαφο¬ 
ρετικά από τις εγκεκριμένες μελέτες. 

13. Η πώληση τροφίμων και άλλων αντικειμένων, καθώς 
και η κατά οποιονδήποτε τρόπο έκθεση και διανομή αυ¬ 
τών που προσφέρονται από τα αναψυκτήρια. 

14. Το κυνήγι κάθε ζώου με οποιοδήποτε μέσο. 

15. Η προσέγγιση σε σημασμένες θέσεις διαβίωσης και 
αναπαραγωγής πουλιών ή αφαίρεση ή καταστροφή φω¬ 
λιών, αυγών ή νεοσσών και γενικά ενόχληση και κατα¬ 
στροφή ειδών της πανίδας. 

16. Η κατά οποιονδήποτε τρόπο ενόχληση των άλλων 
επισκεπτών. 

17. Η απόθεση σκουπιδιών σε χώρους άλλους από τα 
δοχεία απορριμμάτων και η ρύπανση του χώρου γενικά. 

18. Η αναδάσωση χωρίς την έγκριση του Δασαρχείου 
Ξυλοκάστρου. 

19. Η εγκατάσταση κυψελών μελισσοσμηνών. 

20. Η χρήση των πυροσβεστικών κρουνών και των μέ¬ 
σων πυρόσβεσης εκτός σε περίπτωση πυρκαγιάς. 

21. Η χρήση του δικτύου άρδευσης πλην των υπαλλή- 

λων του Δήμου Ξυλοκάστρου που έχουν ορισθεί για το 
σκοπό αυτό. 

22. Η χρήση χώρων για την ενοικίαση τζετ - σκι, ποδη¬ 
λάτων θαλάσσης, βαρκών κ.λ.π. 

23. Τα ημερήσια γεύματα σε μη καθορισμένους χώρους 
(ΠΙΚ-ΝΙΚ). 

24. Η κυκλοφορία γυμνών μέσα στο δάσος. 

ΣΤ. Αρμόδιες Δασικές Αρχές για χρήσιμες πληροφο¬ 
ρίες είναι η Δ/νση Δασών Κορινθίας και το Δασαρχείο Ξυ¬ 
λοκάστρου. 

Ζ. Για τους παραβάτες του Κανονισμού αυτού εφαρμό¬ 
ζονται οι διατάξεις του Ν.Δ. 86/1969 του Ν.Δ. 996/1971, 
του Ν. 177/1975, του Ν. 998/1979, καθώς και οι ισχύουσες 
εγκύκλιες διαταγές του Υπουργείου Γεωργίας ως και των 
εκάστοτε ισχυουσών σχετικών Νόμων και διαταγμάτων. 

Η. Οι επισκέπτες οφείλουν να συμμορφώνονται στις υπο¬ 
δείξεις των δασικών οργάνων και των φυλάκων του Δήμου 
καθώς και με τις οδηγίες των σχετικών πινακίδων. 

Θ. Παράλληλα με τον Κανονισμό εφαρμόζεται η 3540/ 
10/24.5.93 Δ.Α.Δ. του Δασαρχείου Ξυλοκάστρου, η οποία 
ανανεώνεται κάθε δεκαετία. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου ΟΤΑ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κόρινθος, 26 Απριλίου 2000 
Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 5841 (3) 

Τροποποίηση της 21009/3.12.98 απόφασης του 
Νομάρχη Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του Ν.2520/97 «Μέτρα για τους νέους 
αγρότες». 

2. Την απόφαση 337410/10-7-98 τριυπουργική απόφα¬ 
ση υπουργών Εσωτερικών Δημοσίας Διοίκησης & Αποκέ¬ 
ντρωσης- Οικονομικών & Γεωργίας. 

3. Την με αριθμ.374985/12.7.99 εγκύκλιο του Υ.Γ 
(παρ.5) με την οποία δίδεται η δυνατότητα λειτουργίας 
της επιτροπής & περιφερειακά. 

4. Την επέκταση λειτουργίας της επιτροπής και τα λοι¬ 
πά προγ/τα πέραν των προβλεπόμενων του Ν.2520/97. 

δ.Την ανάγκη επίσπευσης διαδικασιών χορήγησης των 
βεβαιώσεων για εξυπηρέτηση του αγρότη, αποφασίζου¬ 
με: 

Τροποποιούμε την με αρ. πρ.21009/3.12.98 απόφασή 
μαςωςπροςτηνπαραγ. (Γ) & ορίζουμε τους εκπροσώπους 
της ομοσπονδίας Αγροτικών Συλλόγων του Νομού μας 
στις επιτροπές κεντρικά & περιφερειακά ως κατωτέρω : 

- Περιοχές αρμοδιότητας Α & Β Οικον. Εφορίας - Περ- 
βολαράκης Λάμπρος με αναπληρωτή του τον Ιερωνυμά- 
κη Πρίαμο. 

Περιοχές αρμοδιότητας Εφοριών Μοιρών -Τυμπακίου: 
τον Τσαγκαράκη Τίτο με αναπληρωτή του τον Παχάκη Πα¬ 
ντελή. 

Περιοχές αρμοδιότητας εφοριών Αρκαλοχωρίου - Βιάν- 
νου τον Καλύβα Αθανάσιο με αναπληρωτή του τον Φου- 
καράκη Ηρακλή. 


Περιοχές αρμοδιότητας εφοριών Καστελλίου - Χερσο¬ 
νήσου τον Φουκαράκη Ηρακλή με αναπληρωτή του τον 
Καλύβα Αθανάσιο. 

Κατά τα λοιπά ισχύει η προηγούμενη απόφασή μας ως 
έχει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 31 Μαρτίου 2000 

Ο Νομάρχης 

ΙΩΑΝΝΗΣ ΓΑΡΕΦΑΛΑΚΗΣ 

-Φ- 

(4) 

Χορήγηση άδειας άσκησης επαγγέλματος Κοινωνικού 

Λειτουργού στην Ελευθεριάδου Άννα Μαρία του Πα¬ 
ντελή. 

Ο ΝΟΜΑΡΧΗΣ ΜΑΓΝΗΣΙΑΣ 

Με την 1770/2.5.2000 απόφαση του Νομάρχη Μαγνη¬ 
σίας χορηγήθηκε στην Ελευθεριάδου Άννα - Μαρία του 
Παντελή άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 

Ο Διευθυντής 
Β. ΒΑΣΙΛΟΥ 

-Φ- 

Αριθ. Β113184 (5) 

Σύσταση Τοπικής Υπηρεσίας Κέντρο Αλλοδαπών στη 
Γλυφάδα του Ν. Αττικής. 

Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξειςτου Ν.Δ. 212/69, «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Τ.Α714.6.69). 

2. Τις διατάξεις των άρθρων 14, 16, 40, 41, και 42 του 
Β.Δ. 405/71, «Περί Οργανώσεως, συγκροτήσεως και λει¬ 
τουργίας των Υπηρεσιών του Οργανισμού Απασχολήσε¬ 
ως Εργατικού Δυναμικού», (ΦΕΚ 123/Τ.Α/21.6.71). 

3. Την εισήγηση της Υπηρεσίας, αποφασίζουμε: 

1. Συνιστούμε νέα Υπηρεσία του Οργανισμού, με τον 
τίτλο, «ΟΑΕΔ - Τοπική Υπηρεσία - Κέντρο Αλλοδαπών Γλυ¬ 
φάδας». 

2. Η παραπάνω Τοπική Υπηρεσία διαρθρώνεται ως εξής: 

α) Γ ραφείο Απασχόλησης. 

β) Γ ραφείο Υποστήριξης. 

3. Η μετηνπαραπάνω διάρθρωση Υπηρεσία θα ασκεί μό¬ 
νον τις αρμοδιότητες που αφορούν στην καταγραφή και 
χορήγηση της κάρτας παραμονής στους αλλοδαπούς. 

4. Στηντοπική δικαιοδοσία της Τ.Υ. - Κέντρο Αλλοδαπών 
Γλυφάδας υπάγονται οι περιοχές δικαιοδοσίας των Τοπι- 
κών Υπηρεσιών Γλυφάδας και Δάφνης, μόνο ως προς τις 
αρμοδιότητες της παραγράφου 3, οι οποίες αποσπώνται 
από τις παραπάνω Υπηρεσίες από την ημερομηνία έναρ¬ 
ξης λειτουργίας της νέας Υπηρεσίας. 

5. Η συνιστώμενη Υπηρεσία θα εδρεύει στην Γλυφάδα 
και θα υπάγεται διοικητικά στην Περ/κή Δ/νση Αττικής και 
Νήσων. 

6. Ως ημερομηνία έναρξης λειτουργίας της ορίζουμε 
την 5η Ιουνίου του 2.000. 

7. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του νομικού προσώ¬ 
που του Ο.Α.Ε.Δ., η οποία αναλύεται ως εξής: 

α) 2.000.000 δρχ. για εφάπαξ δαπάνες εξοπλισμού που 
βαρύνουντους Κ.ΑΕ. 0834,9742,9743 και 9747του προϋ¬ 
πολογισμού και οι εγγεγραμμένες πιστώσεις στον προϋ¬ 
πολογισμό οικονομικής χρήσης του 2000 στους παραπά¬ 
νω Κ.Α.Ε. ανέρχονται στο ποσό των 503.150.000 δραχμών. 

β) 4.000.000 δρχ. περίπου για πάγιες λειτουργικές δα¬ 
πάνες για το τρέχον οικονομικό έτος, 6.000.000 δρχ. για 
καθένα από τα επόμενα οικονομικά έτη, που βαρύνουν 
τους Κ.Α.Ε. 0813, 0831, 0832, 0841, 0842, 0845, 1261, 
1264 και 1611 του προϋπολογισμού και οι εγγεγραμμένες 
πιστώσεις στους παραπάνω Κ.Α.Ε. στον προϋπολογισμό 
οικονομικής χρήσης του 2000 στους παραπάνω Κ.Α.Ε. 
ανέρχονται στο ποσό των 2.379.000.000 δραχμών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 22 Μάίου 2000 
Ο Διοικητής 
ΚΩΝ. ΕΥΣΤΡΑΤΟΓΛΟΥ 

- ♦ - 

Αριθ.Β113185 (6) 

Σύσταση Τοπικής Υπηρεσίας - Κέντρο Αλλοδαπών στους 
Αμπελοκήπους Αθήνας. 

Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξειςτου Ν.Δ. 212/69, «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Τ.Α/14.6.69). 

2. Τις διατάξεις των άρθρων 14, 16, 40, 41, και 42 του 
Β.Δ. 405/71, «Περί Οργανώσεως, συγκροτήσεως και λει¬ 
τουργίας των Υπηρεσιών του Οργανισμού Απασχολήσε¬ 
ως Εργατικού Δυναμικού», (ΦΕΚ 123/Τ.Α721.6.71). 

3. Την εισήγηση της Υπηρεσίας, αποφασίζουμε: 

1. Συνιστούμε νέα Υπηρεσία του Οργανισμού, με τον 
τίτλο, «ΟΑΕΔ - Τοπική Υπηρεσία - Κέντρο Αλλοδαπών 
Αμπελοκήπων». 

2. Η παραπάνω Τοπική Υπηρεσία διαρθρώνεται ως εξής: 

α) Γραφείο Απασχόλησης 

β) Γ ραφείο Υποστήριξης 

3. Η με την παραπάνω διάρθρωση Υπηρεσία θα ασκεί 
μόνον τις αρμοδιότητες που αφορούν στην καταγραφή 
και χορήγηση της κάρτας παραμονής στους αλλοδα¬ 
πούς. 

4. Στην τοπική δικαιοδοσία της Τ.Υ. - Κέντρο Αλλοδαπών 
Αμπελοκήπων υπάγονται οι περιοχές δικαιοδοσίας των 
Τοπικών Υπηρεσιών- Γ ραφείων Εργασίας: Αμπελοκήπων, 
Αγίας Παρασκευής, Αμαρουσίου και της Τοπικής Υπηρε¬ 
σίας Καισαριανής, μόνο ως προς τις αρμοδιότητες της 
παραγράφου 3, οι οποίες αποσπώνται από τις παραπάνω 
Υπηρεσίες από την ημερομηνία έναρξης λειτουργίας της 
νέας Υπηρεσίας. 

5. Η συνιστώμενη Υπηρεσία θα εδρεύει, στους Αμπελο¬ 
κήπους της Αθήνας και θα υπάγεται διοικητικά στην 
Περ/κή Δ/νση Αττικής και Νήσων. 

6. Η ημερομηνία έναρξης λειτουργίας της ορίζουμε την 
5η Ιουνίου του 2000. 


7. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του νομικού προσώ¬ 
που του Ο.Α.Ε.Δ., η οποία αναλύεται ως εξής: 

α) 2.000.000 δρχ. για εφάπαξ δαπάνες εξοπλισμού που 
βαρύνουν τους ΚΑΕ 0834 9742 9743 και 9747 του προϋ¬ 
πολογισμού και οι εγγεγραμμένες πιστώσεις στον προϋ¬ 
πολογισμό οικονομικής χρήσης του 2000 στους παραπά¬ 
νω Κ.Α.Ε. ανέρχονται στο ποσό των 503.150.000 

β) 4.000.000 δρχ. περίπου για πάγιες λειτουργικές δα¬ 
πάνες για το τρέχον οικονομικό έτος 6.000.000 δρχ. για 
καθένα από τα επόμενα οικονομικά έτη, που βαρύνουν 
τους Κ.Α.Ε. 0813, 0831, 0832, 0841 0842, 0845, 1261, 
1264 και 1611 του προϋπολογισμού και οι εγγεγραμμένες 
πιστώσεις στους παραπάνω Κ.Α.Ε. στον προϋπολογισμό 
οικονομικής χρήσης του 2000 στους παραπάνω Κ.Α.Ε. 
ανέρχονται στο ποσό των 2.379.000.000 δραχμών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 22 Μάίου 2000 

Ο Διοικητής 
ΚΩΝ. ΕΥΣΤΡΑΤΟΓΛΟΥ 

- ♦ - 

Αριθ. Β113186 (7) 

Συμπλήρωση της υπ’ αριθ. Β. 105687/18.3.98 απόφασης 
του Διοικητή του Ο.Α.Ε.Δ. 

Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξειςτου Ν.Δ. 212/69, «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Τ.Α714.6.69). 

2. Τις διατάξεις των άρθρων 14, 16, 40, 41, και 42 του 
Β.Δ. 405/71, «Περί Οργανώσεως, συγκροτήσεως και λει¬ 
τουργίας των Υπηρεσιών του Οργανισμού Απασχολήσε¬ 
ως Εργατικού Δυναμικού», (ΦΕΚ 123/Τ.Α/21.6.71). 

3. Την υπ’ αριθμ. Β. 105687/18.3.98 απόφαση του Διοι¬ 
κητή του Ο.Α. Ε.Δ., «Σύσταση Τοπικής Υπηρεσίας - Κέντρο 
Αλλοδαπών Καλλιθέας», (ΦΕΚ324/τ. Β73.4.98). 

4. Την εισήγηση της Υπηρεσίας, αποφασίζουμε: 

1. Συμπληρώνουμε την παράγραφο 4 της υπ’ αριθμ. Β. 
105687/18.3.98 απόφασής μας, επεκτείνοντας τα όρια 
της τοπικής δικαιοδοσίας της Τοπικής Υπηρεσίας - Κέ¬ 
ντρο Αλλοδαπών Καλλιθέας, με την υπαγωγή από την 5η 
Ιουνίου του 2000 και των περιοχών των Δήμων: Μοσχά¬ 
του. Αγ. Ιωάννη Ρέντη και Ταύρου, που αποσπώνται από 
την τοπική δικαιοδοσία της Τοπικής Υπηρεσίας Μοσχά¬ 
του, μόνο ως προς τις αρμοδιότητες που αφορούντην κα¬ 
ταγραφή και χορήγηση της κάρτας παραμονής στους αλ¬ 
λοδαπούς των παραπάνω περιοχών. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του νομι¬ 
κού προσώπου του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2000 

Ο Διοικητής 
ΚΩΝ. ΕΥΣΤΡΑΤΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΙ.ςΓ 
Θ-ΓΠ3ΪΙ: νν85ηΐ35ΐθΓ @ θ1.9γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Ολγας 227 - Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ - Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ-Διοικητήριο Τ.Κ. 411 10 (041)597449 

ΚΕΡΚΥΡΑ-Σαμαρά 13 Τ.Κ. 491 00 (0661)89127/89120 

ΗΡΑΚΛΕΙΟ-Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00Μυτιλήνη (0251)46888/47533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >· 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 >· 

Δ' (Απαλλοτριώσεις, πολεοδομία κ.λπ.) 

70000 >■ 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 >· 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 ·* 

750 ·* 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 >· 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

Ανωτάτου Ειδικού Δικαστηρίου (Α.Ε.Δ.) 

3.000 » 

150 -■ 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

300.000 ·· 

15.000 >· 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 ·> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_ 

υ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










